Новият коронавирус COVID-19 предизвика криза в световната икономика. С над 137 000 случаи, потвърдени в страни по целия свят, Световната здравна организация (СЗО) обяви вируса за глобална пандемия, което означава, че той ще има устойчиво глобално въздействие.

COVID-19 крие сериозен риск от изпращането на много страни в рецесия. В отговор на тази криза правителствата и централните банки по целия свят приеха мерки за фискални и парични стимули за противодействие на смущенията, причинени от коронавируса.

Вижте какво правят редица държави за да се справят с кризата и ги сравнете с взетите у нас мерки.

Реклама

Китай (Хонг Конг)

Централната банка на Китай, Народната банка на Китай, предприе няколко политически мерки, насочени към осигуряване на парични стимули:

На 3 февруари 2020г. централната банка разшири операциите с репо-сделки за 174 милиарда долара. Репо-сделката е процес, при който централната банка изкупува ценни книжа от търговски банки чрез наддаване със споразумение за връщането им обратно в бъдеще. Този ход има за цел да остави банките стабилни и да им позволи да имат повече пари в брой. На 4 февруари добавиха още 71 милиарда.

Китай намали референтните лихвени проценти. Централната банка на страната, Народната банка на Китай, намали основната ставка на едногодишния заем от 4,15% на 4,05%, а петгодишната ставка от 4,80% на 4,75%.

На 13 март Централната банка намали изискванията за минимален банков резерв. Така китайската централна банка насърчава банките да отпускат заеми на малкия и среден бизнес и призова кредиторите да отпускат евтини заеми и да търпят забавени плащания от компании, засегнати от кризата.

Хонконг обяви значителен пакет от фискални стимули като част от бюджета си за 2020-2021г. на 26 февруари 2020г. Той включва:

Парична субсидия в размер на 1200 долара за всички възрастни постоянни жители

Плащане на наема за един месец за хората, които живеят в обществени жилища

Намаляване на данък общ доход и данъците на имуществото и бизнеса

Заеми за бизнеса с ниски лихви, гарантирани от държавата

Допълнителни месечни доходи на пенсионерите и хората с увреждания

Австралия

На 12 март Правителството обяви икономически план от 17,6 милиарда долара, за да задържи австралийците на работните им места, да поддържа бизнеса и да подкрепя домакинствата и австралийската икономика.

Подкрепа за бизнес инвестиции

Предоставяне на помощ за малкия и средния бизнес да останат на пазара и да запазят служителите си

Целенасочена подкрепа за най-силно засегнатите сектори, региони и общности

Стимулиране на домакинствата, еднократно стимулиране в размер на 750 долара на пенсионери, ветерани и други

САЩ

Федералния резерв на САЩ предприе редица важни мерки за предоставяне на финансов стимул:

На 12 март Федералния резерв разшири репо-сделките, като добави 1,5 трилиона долара ликвидност на банковата система.

Финансиране на разработка за ваксина

Финансиране на държавните и местните власти за борба с разпространението на вируса

Безплатно тестване за всички хора дали са заразени с вируси

Обезщетения за безработица

Платен отпуск по болест за някои работници, засегнати от COVID-19

На 17 март министърът на финансите обяви, че физическите лица и предприятията ще имат допълнителни 90 дни след 15 април, за да платят данъчните си сметки.

На 19 март лидерът на мажоритарното мнозинство в Сената пусна проектозакон на пакет за стимулиране „Фаза три “.

– Данъчен кредит от 1200 долара за възрастен и 500 долара за всяко дете за някои семейства.

– 300 милиарда долара заеми за малък бизнес с под 500 служители, като заемите са ограничени до 10 милиона долара. Част от заема ще бъде простена, ако компаниите не уволнят служители до края на юни.

– 50 милиарда долара заеми и гаранции за заем на пътническите авиокомпании.

– 150 милиарда долара заеми и гаранции за заеми за „други фирми, отговарящи на условията“.

Южна Корея

Южна Корея обяви пакет за стимулиране в размер на 9,8 милиарда долара на 3 март 2020г.

Субсидии за малък и среден бизнес в помощ на компаниите да плащат на работниците

Субсидии за отглеждане на деца

Преквалификация на работа за хора, които са загубили работата си

Великобритания

На 11 март 2020г. Централната банка на Обединеното кралство въведе следните стимулиращи мерки:

Понижаване на лихвите с 0,5%

Намаляване на капиталовите изисквания за банките в Обединеното кралство

Банката на Англия продължи финансовото стимулиране с непланирана обява на 19 март. В която заяви, че купува държавни облигации и корпоративни облигации на Обединеното кралство на стойност 200 милиарда паунда и намалява лихвените проценти с 0,15 на 0,1%

Намаление на данъците за търговците на дребно

Парични субсидии за малки предприятия

Осигуряване на болнично заплащане за хората, които трябва да се самоизолират. Субсидия за покриване на разходите на болни работници в малкия бизнес

Разширен достъп до държавни помощи за самостоятелно заетите и безработните

На 17 март Великобритания представи още един по-голям пакет стимули. Той включва, наред с други неща:

– 379 милиарда долара гаранции за бизнес заеми

– 23 милиарда долара за намаляване на данъците върху бизнеса и отпускане на финансиране за бизнеса, засегнат най-лошо от вируса, като например търговията на дребно и хотелиерството

Германия

Германия упълномощи своята държавна банка (банка, управлявана от правителството, но не и централна банка), да отпусне на компаниите 610 милиарда долара, за да смекчи ефектите от кризата.

Франция

На 17 март френският министър на финансите обяви пакет от помощи за 49 милиарда долара, който включва следните неща:

Значително намаление на данъците за социално осигуряване

Обезщетения за безработица за хора, принудени да работят на непълно работно време

Гаранция на банкови заеми в размер до 327 милиарда долара за подпомагане на бизнеса.

Италия

Италия обяви план с 28 милиарда долара на 11 март, който ще бъде разделен на два отделни пакета разходи. Освен всичко друго, той включва:

Добавяне на пари във фонд, гарантиращ заеми на малкия и средния бизнес

Пари за компании, които са били засегнати особено силно от кризата

Помощ за тези, които са застрашени от съкращения

Холандия

Холандското правителство приема пакет от нови мерки, предназначени да спасят работните места и икономиката:

Всяка компания, която очаква да загуби поне 20 на сто от приходите си, може да кандидатства пред Агенцията за застраховане на служителите за надбавка, която ще й позволи да изплаща възнагражденията на служителите си в продължение на три месеца (максимум до 90 на сто от заплатата, в зависимост от загубата на оборот)

Правителството ще въведе временна схема с облекчени правила в подкрепа на независими изпълнители (включително самостоятелно заети лица) и ще им позволи да продължат дейността си

Нидерландската данъчна и митническа администрация ще спре събирането на данъци веднага след получаване на искането за разсрочване

Лихвата за просрочен данък, която обикновено се начислява след изтичане на срока на плащане, временно ще бъде намалена от 4% до почти 0%

Компаниите, които изпитват затруднения при получаване на банкови заеми и банкови гаранции, ще прибягват до схемата за гаранционно корпоративно финансиране

Qredits прилага временна спешна мярка, при която малките компании, засегнати от коронавирусната пандемия, ще получат шестмесечно отсрочване на изплащане, а лихвеният процент по техните заеми автоматично ще бъде понижен до 2% през този период

Схема на обезщетение за засегнатите сектори

Временни гаранции за фирми, занимаващи се със земеделие и градинарство

Япония

Япония е отпуснала два пакета заеми за малкия и среден бизнес, един пакет за 4.6 милиарда долара през февруари и 15 милиарда долара на 11 март.

Увеличи покупките на корпоративни облигации

Увеличаване на кредитирането на предприятия, пострадали от вируса

Канада

Банката на Канада обяви редица мерки за предоставяне на финансови стимули:

На 4 март намали лихвите с 0,50%

На 12 март тя обяви, че разширява операциите за изкупуване на облигации и репо-сделки

На 16 март тя обяви, че разширява това, което може да се използва като обезпечение за репо операции, а също така увеличи покупките на обезпечени с ипотека ценни книжа

Службата за надзора на финансовите институции (OSFI), финансовият регулаторен орган на Канада, намали изискванията за банков резерв, което позволява на банките да отпуснат допълнителни 214 милиарда долара

Канадското правителство обяви 7,1 милиарда долара заеми за бизнеса, за да им помогне да се справят с вредите, които коронавирусът нанася на икономиката

Международни мерки

На 15 март централните банки на Канада, Обединеното кралство, Япония, САЩ, Швейцария и Европейската централна банка се договориха да понижат цената на договореностите за валутни суапове за ликвидност в долари . Това помага на централните банки да осигурят налични средства за хората и предприятията, които искат да вземат заеми в долари, а не в местната валута. С намаляването на цената на тези суапове, става по-лесно и по-евтино да се изтегли заем в долари извън САЩ.

На 19 март Федералният резерв обяви, че установява суапове за ликвидност в долари с централните банки на Австралия, Бразилия, Дания, Южна Корея, Нова Зеландия, Сингапур и Швеция.

На 4 март Международният валутен фонд отпусна 50 милиарда долара заеми на разположение за справяне с коронавируса, включително 10 милиарда долара заеми с нулева лихва за най-бедните страни членки на МВФ.

На 16 март МВФ каза, че „е готов да мобилизира целия си капацитет от 1 трилион долара, за да помогне на членството ни“.

На 3 март Световната банка обяви първоначален пакет заеми до 12 милиарда долара за страните, за да се справят с кризата от коронавируса.